Pasiūlymas Europos parlamento ir Tarybos sprendimas dėl ES solidarumo fondo lėšų mobilizavimo /* KOM/2008/0200 galutinis */





[pic] | EUROPOS BENDRIJŲ KOMISIJA | Briuselis, 2008.4.14 KOM(2008) 200 galutinis Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo (pateikta Komisijos) AIŠKINAMASIS MEMORANDUMAS 2006 m. gegužės 17 d. tarpinstituciniame susitarime[1] numatyta galimybė mobilizuoti Europos Sąjungos solidarumo fondo lėšas taikant lankstumo mechanizmą, neviršijant viršutinės metinės 1 mlrd. EUR ribos, viršijant atitinkamų finansinės programos išlaidų kategorijų ribas. Fondo lėšų skyrimo sąlygos išsamiai išdėstytos Tarybos reglamente (EB) Nr. 2012/2002[2]. Remiantis Graikijos ir Slovėnijos, nukentėjusių atitinkamai nuo miško gaisrų 2007 m. rugpjūčio mėn. ir potvynių 2007 m. rugsėjo mėn., pateiktomis paraiškomis gauti paramą iš Fondo, padaryta žala iš viso siekia: (EUR) | Tiesioginė žala | Bendra siūlomos paramos suma | Miško gaisrai Graikijoje | 2 118 273 411 | 89 769 009 | Potvyniai Slovėnijoje | 233 395 389 | 8 254 203 | Iš viso | 98 023 212 | Išnagrinėjusi paraiškas[3] ir atsižvelgusi į didžiausią įmanomą iš Fondo skirtiną dotaciją, taip pat į asignavimų perskirstymo išlaidų kategorijoje mastą, dėl kurio reikia numatyti papildomų išlaidų, Komisija siūlo iš Europos Sąjungos solidarumo fondo mobilizuoti bendrą 98 023 212 EUR sumą, skirtiną pagal finansinės programos 3b išlaidų kategoriją. Komisija pateiks preliminarų taisomojo biudžeto projektą (PTBP), kad į 2008 m. biudžetą būtų įtraukti specialieji įsipareigojimų ir mokėjimų asignavimai, suskirstyti pagal paramą gaunančias šalis, kaip nurodyta 2006 m. gegužės 17 d. tarpinstitucinio susitarimo 26 punkte. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 26 punktą, atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą[5], atsižvelgdami į Komisijos pasiūlymą[6], kadangi: (1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais. (2) 2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos. (3) Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas. (4) Graikija pateikė paraišką mobilizuoti Fondo lėšas dėl 2007 m. rugpjūčio mėn. miško gaisrų sukeltos nelaimės. (5) Slovėnija pateikė paraišką mobilizuoti Fondo lėšas dėl 2007 m. rugsėjo mėn. potvynių sukeltos nelaimės, NUSPRENDĖ: 1 straipsnis Europos Sąjungos 2008 finansinių metų bendrajame biudžete iš Europos Sąjungos solidarumo fondo skiriama 98 023 212 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 311, 2002 11 14, p. 3. [3] Pranešimas Komisijai SEC (2008) 428 dėl Graikijos pateiktos paraiškos mobilizuoti Europos Sąjungos solidarumo fondo lėšas dėl 2007 m. rugpjūčio mėn. miško gaisrų ir Pranešimas Komisijai SEC (2008) 277 dėl Slovėnijos pateiktos paraiškos mobilizuoti Europos Sąjungos solidarumo fondo lėšas dėl 2007 m. rugsėjo mėn. potvynių, kuriuose išdėstyta Komisijos atlikta paraiškų analizė. [4] OL C 139, 2006 6 14, p. 1. [5] OL L 311, 2002 11 14, p. 3. [6] OL C […], […], p. […].